Encelado ye lo sexto satelite mas gran de Saturno, con bells 500 km de diametro, aproximadament a decena parti d'o diametro de Titán, que ye lo mayor satelite saturniano. Ye cubierto per una capa de chelo recient y limpio que reflecta quasi tota la luz solar que incide sobre ell, per o que la temperatura superficial nomás aconsigue los –198 C a meyodía. Tot y con a suya chicota grandaria, tiene una amplia variedat de rasgos superficials que van dende rechions antigas y plenas de craters dica terrenos chovens y deformaus tectonicament que se formoron fa tasament 100 millons d'anyos.